section_heading: Prve turneje izvan Azije
paragraph_text: Godine 2005., sastav je po prvi put nastupio u Europi, te su njihovi koncerti u sklopu turneje "It Withers and Withers" u Berlinu i Parizu potpuno rasprodani, unatoč tome što nisu imalu nikakvu službenu promociju. Također su nastupali na dva velika festivala, Rock am Ring i Rock im Park. Iste godine objavljuju i prvo europsko izdanje, svoj peti album Withering to Death. To je i njihov prvi album koji se našao na top listama izvan Azije, smjestivši se na 31. mjesto finske top liste albuma, a njihov singl "Clever Sleazoid" na 15. mjesto također finske top liste singlova.